पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना वायरस का संक्रमण तेजी से बढ़ते जा रहा है। जिले में भी कोरोना ने बिना ब्रेक के रफ्तार पकड़ ली है। पॉजिटिविटी तीन गुना बढ़ गया है। जिले में अब कोरोना के कुल मामले बढ़कर 10139 हो गए हैं। एक्टिव मामलों को देखें तो उनका भी आंकड़ा बढ़कर 1468 तक पहुंच गया है। 30 अप्रैल तक पॉजिटिविटी 3 फीसद थी जो अब 6 फीसद से भी अधिक हो गया है। पॉजिटिविटी रेट इस कदर बढ़ रहा है जो जिले वासियों के लिए चिंता का विषय है। अररिया जैसे छोटे जिले में पॉजिटिव मरीजों की संख्या 10 हजार के पार हो जाएगी। यह कभी सोचा भी नहीं गया था। हालांकि उसमें 8443 लोग सरकारी आंकड़ों के अनुसार रिकवर भी हो गए हैं लेकिन अभी भी 1468 मरीज एक्टिव हैं। संक्रमण जिस तेजी से बढ़ रहा है, वह बहुत ही चिंता का विषय है। हालांकि राज्य सरकार ने लॉकडाउन की घोषणा कर दी है। मंगलवार को लॉकडाउन घोषणा होते ही अररिया जिले के बाजारों में अचानक से भीड़ उमड़ पड़ी। जिले की स्वास्थ्य विभाग की तरफ से जारी आंकड़ों के अनुसार पिछले 24 घंटे के दौरान जिले भर में कोरोना वायरस के 103 नए मामले दर्ज किए गए हैं। कोरोना से मौत के आंकड़े को देखें तो वह 28 ही है। जबकि कई मरीजों की मौत मधेपुरा में हुई है और कितने मरीजों की मौत ऑक्सीजन लेवल कम होने और सांस की तकलीफ की वजह से हुई है जो दर्ज नहीं हो पा रहा है। पिछले 24 घंटों के दौरान जिलेभर में लगभग 2000 कोरोना टेस्ट हुए हैं और उसमें 104 लोग पॉजिटिव निकल गए हैं।
सदर प्रखंड में हो चुके 458 पॉजिटिव
अररिया और फारबिसगंज जिले का हॉटस्पॉट बना हुआ है। 23 अप्रैल से 4 मई तक के आंकड़ों पर गौर किया जाए तो सदर प्रखंड में 458 पॉजिटिव केस हैं। भरगामा में 182, रानीगंज में 136, जोकीहाट में 92, फारबिसगंज में 482, पलासी में 48, सिकटी में 49, कुर्साकाटा में 87 और नरपतगंज में 223 केस हैं। जबकि 1 मई तक अररिया में 330 और फारबिसगंज में 435 ही थे।
जिले में तेजी से बढ़ रहा संक्रमण दर (प्रतिशत में )
प्रखंड 30 अप्रैल तक 4 मई तक अररिया 28.57 39.65 भरगामा 11.69 15.76 रानीगंज 9.61 11.76 जोकीहाट 7.01 7.97 फारबिसगंज 37.66 41.73 पलासी 2.60 4.16 सिकटी 3.03 4.24 कुर्साकांटा 5.19 7.53 नरपतगंज 12.38 19.31
संक्रमण बढ़ने से वैक्सीनेशन हुई धीमी
संक्रमण बढ़ने की वजह से जिले में वैक्सीनेशन का कार्यक्रम भी धीमा है। आंकड़ों के अनुसार अबतक जिलेभर में एक लाख 70 हजार से ज्यादा लोगों को वैक्सीन का पहला या दूसरा टीका लगाया जा चुका है। स्वास्थ्य विभाग के अनुसार पिछले 24 घंटों के दौरान जिलेभर में 5300 लोगों का टीकाकरण हुआ। जिले में कुल 171576 लोगों को टीका दिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva awa_Deva hin_Deva awa_Deva hin_Deva hin_Deva zho_Hant eng_Latn